FTEHIM

bejn il-Komunità Ewropea u l-Konfederazzjoni Svizzera dwar il-kooperazzjoni fil-qasam ta' l-istatistika

IL-KOMUNITÀ EWROPEA, minn hawn ’il quddiem imsejħa “il-Komunità”,

u

L-KONFEDERAZZJONI SVIZZERA, minn hawn 'il quddiem imsejħa “l-Isvizzera”,

minn hawn 'il quddiem imsejħin flimkien “il-Partijiet Kontraenti”,

BILLI JIXTIEQU jtejbu l-kooperazzjoni bejn il-Komunità u l-Isvizzera fil-qasam ta’ l-istatistika u, għal dan il-għan, permezz ta’ dan il-Ftehim jiddefinixxu l-prinċipji u l-kondizzjonijiet li jirregolaw dik il-kooperazzjoni;

BILLI JIKKUNSIDRAW li għandhom jiġu stabbiliti miżuri xierqa sabiex issir armonizzazzjoni gradwali u tiġi żgurata l-evoluzzjoni koerenti tal-qafas legali għall-ġbir ta’ l-informazzjoni, il-klassifikazzjonijiet, id-definizzjonijiet u l-metodoloġiji fl-istatistika;

BILLI għandhom jitfasslu regoli komuni għall-produzzjoni ta’ l-istatistika fiż-żona koperta mill-Komunità u l-Isvizzera;

BILLI JAQBLU li huwa xieraq li dawn ir-regoli jissejsu fuq il-leġislazzjoni li hemm fis-seħħ fil-Komunità;

QABLU KIF ĠEJ:

Artikolu 1

Suġġett

1. Dan il-Ftehim japplika għall-kooperazzjoni fil-qasam ta’ l-istatistika bejn il-Partijiet Kontraenti sabiex tkun żgurata l-produzzjoni u t-tixrid ta’ informazzjoni statistika koerenti u kumparabbli għad-deskrizzjoni u l-monitoraġġ ta’ kull politika ekonomika, soċjali u ambjentali li hija rilevanti għall-kooperazzjoni bilaterali.

2. Għal dan il-għan, il-Partijiet Kontraenti għandhom jiżviluppaw u jużaw metodi, definizzjonijiet u klassifikazzjonijiet armonizzati kif ukoll programmi u proċeduri komuni li jorganizzaw il-ħidma ta’ statistika f'livelli amministrattivi xierqa u skond id-dispożizzjonijiet stabbiliti f’dan il-Ftehim.

3. Il-produzzjoni ta’ statistika għall-Partijiet Kontraenti għandha tirrispetta l-imparzjalità, l-affidabilità, l-oġġettività, l-indipendenza xjentifika, il-kost-effettività tan-nefqa u l-kunfidenzjalità statistika; din m'għandhiex titfa’ piżijiet żejda fuq l-operaturi ekonomiċi.

Artikolu 2

Atti legali fil-qasam ta’ l-istatistika

L-Atti li għalihom hemm referenza fl-Anness A, kif adattat minn dan il-Ftehim, għandhom jorbtu lill-Partijiet Kontraenti.

Artikolu 3

Kumitat Konġunt

1. Kumitat magħmul minn rappreżentanti tal-Partijiet Kontraenti, li għandu jkun magħruf bħala “il-Kumitat Statistiku Komunitarju/ta l-Isvizzera” (minn hawn 'il quddiem imsejjaħ il-Kumitat Konġunt), huwa hawnhekk stabbilit.

Dan għandu jkun responsabbli għall-amministrazzjoni ta’ dan il-Ftehim u għandu jiżgura li jiġi implimentat b’mod xieraq. Għal dan il-għan, dan għandu jagħmel rakkomandazzjonijiet u jieħu deċiżjonijiet fil-każijiet previsti f’dan il-Ftehim. Il-Kumitat Konġunt għandu jaġixxi bi ftehim maż-żewġ naħat. Deċiżjoni tal-Kumitat Konġunt għandha torbot lill-Partijiet Kontraenti.

2. Il-Kumitat Konġunt u l-Kumitat tal-Programm Statistiku (KPS) stabbilit bid-Deċiżjoni tal-Kunsill 89/382/KEE, Euratom tad-19 ta’ Ġunju 1989 għandhom jorganizzaw il-kompiti tagħhom għall-finijiet ta' dan il-Ftehim f'laqgħat flimkien.

3. Il-Kumitat Konġunt għandu jadotta, b’Deċiżjoni, ir-regoli tal-proċedura tiegħu li għandhom jinkludu, fost dispożizzjonijiet oħra, il-proċeduri sabiex jiġu organizzati l-laqgħat, il-ħatra ta’ President u t-tfassil tat-termini ta’ riferenza għall-President.

4. Il-Kumitat Konġunt għandu jiltaqa’ kif u meta meħtieġ. Kwalunkwe Parti Kontraenti tista’ titlob li ssir laqgħa. Il-Kumitat Konġunt jista' jiddeċiedi li jwaqqaf kwalunkwe sottokumitat jew grupp ta’ ħidma li jista' jgħinu jwettaq l-impenji tiegħu.

5. Parti Kontraenti tista’ tressaq kwistjoni fil-livell tal-Kumitat Konġunt meta trid.

6. Kull deċiżjoni għandha tiddikjara id-data ta' l-implimentazzjoni tagħha. Fejn meħtieġ, id-deċiżjonijiet għandhom jingħataw lill-Partijiet Kontraenti għar-ratifika jew għall-approvazzjoni bi qbil mal-proċeduri tagħhom stess u għandhom jiddaħħlu fis-seħħ mill-Partijiet Kontraenti skond ir-regoli tagħhom stess.

Artikolu 4

Leġislazzjoni ġdida

1. Dan il-Ftehim għandu jkun mingħajr preġudizzju għad-dritt ta’ kull Parti Kontraenti, soġġetta għal konformità mad-dispożizzjonijiet ta’ dan il-Ftehim, li temenda b'mod unilaterali l-leġislazzjoni tagħha dwar xi punt regolat minn dan il-Ftehim.

2. Matul il-perijodu ta’ qabel l-adozzjoni formali ta’ leġislazzjoni ġdida, il-Partijet Kontraenti għandhom jinfurmaw u jikkonsultaw ma’ xulxin mill-aktar qrib possibbli. Fuq talba ta’ waħda mill-Partijiet Kontraenti, jista’ jsir skambju preliminari ta’ fehmiet fi ħdan il-Kumitat Konġunt.

3. Malli Parti Kontraenti tkun adottat emenda għal-leġislazzjoni tagħha, din għandha tinforma lill-Parti Kontraenti l-oħra.

4. Il-Kumitat Konġunt għandu:

Artikolu 5

Kooperazzjoni statistika

1. Il-Programm ta' Statistika tal-Komunità li għalih hemm referenza f’Kapitolu II tar-Regolament tal-Kunsill (KE) Nru 322/97 tas-17 ta’ Frar 1997 dwar Statistika tal-Komunità, kif adottati kull tant żmien b'Deċiżjonijiet tal-Parlament Ewropew u tal-Kunsill, għandu jkun il-qafas għall-azzjonijiet statistiċi li għandha tieħu l-Isvizzera għall-perijodi ta’ żmien rilevanti koperti minn kull programm. It-temi u l-oqsma kollha ewlenin ta’ l-istatistika tal-programm ta' Statistika tal-Komunità għandhom jitqiesu bħala rilevanti għall-kooperazzjoni fl-istatistika tal-Komunità/l-Isvizzera u għandhom ikunu miftuħa għas-sehem sħiħ ta’ l-Isvizzera.

2. Programm speċifiku ta' statistika annwali tal-Komunità/l-Isvizzera għandu jiġi żviluppat kull sena bħala parti minn, u b’mod li jimxi id f’id mal-programm ta’ xogħol annwali mfassal mill-Kummissjoni skond id-Deċiżjoni tal-Parlament Ewropew u tal-Kunsill li tistabbilixxi l-programm speċifiku rilevanti ta’ statistika tal-Komunità. Kull programm annwali ta' statistika tal-Komunità/l-Isvizzera għandu jingħata għall-eżami u l-approvazzjoni tal-Kumitat Konġunt. Partikolarment, għandu jindika dawk l-azzjonijet fit-temi tal-programm li huma rilevanti u għandhom prijorità għall-kooperazzjoni dwar l-istatistika tal-Komunità/l-Isvizzera waqt il-perijodu tal-programm.

3. L-informazzjoni statistika mill-Isvizzera għandha tiġi trasmessa lill-Eurostat għall-ħażna, għall-ipproċessar u biex tixxerred. Għal dan il-għan, l-Uffiċċju Federali Svizzeru għall-Istatistika għandu jaħdem f'kollaborazzjoni mill-qrib ma' l-Eurostat sabiex jiżgura li l-informazzjoni mill-Isvizzera tiġi trasmessa sew u tixxerred mal-gruppi varji li jagħmlu użu minnha permezz tal-mezzi normali għat-tixrid bħala parti mill-istatistika tal-Komunità/l-Isvizzera.

L-immaniġġar ta’ l-istatistika mill-Isvizzera ser ikun regolat mir-Regolament tal-Kunsill (KE) Nru 322/97 tas-17 ta’ Frar 1997 dwar Statistika tal-Komunità.

4. Il-Kumitat Konġunt għandu jeżamina l-progress li jsir fil-qafas għall-azzjonijiet dwar l-istatistika tal-Komunità/l-Isvizzera. Partikolarment, għandu jivvaluta jekk l-għanijiet, il-prioritajiet u l-azzjonijiet ippjanati waqt l-ewwel tliet snin ta’ l-applikazzjoni ta' dan il-Ftehim intlaħqux jew le. Għandu jivvaluta wkoll jekk il-kontenuti ta’ l-Anness A jirriflettux b’mod adegwat il-kunċett ta’ rilevanza kif imsemmi fl-Artikolu 1(1).

Artikolu 6

Parteċipazzjoni

1. Entitajiet stabbiliti fl-Isvizzera għandhom ikunu intitolati jieħdu sehem fi programmi speċifiċi tal-Komunità mmexxija mill-Eurostat, bl-istess drittijiet u obbligi kuntrattwali bħal dawk l-entitajiet stabbiliti fil-Komunità. Madankollu, l-entitajiet stabbiliti fl-Isvizzera mhumiex ser ikunu intitolati jirċievu ebda kontribuzzjoni finanzjarja mill-Eurostat.

2. Esperti nazzjonali Svizzeri jistgħu jiġu ssekondati lill-Eurostat. L-ispejjeż assoċjati mas-sekondar ta’ esperti nazzjonali Svizzeri lill-Eurostat, inklużi s-salarji, l-ispejjeż għas-sigurtà soċjali, il-proviżjon tal-pensjonijet, l-allowances għall-għixien u għall-ivvjaġġar, għandhom jitħallsu kollha mill-Isvizzera.

3. Entitajiet stabbiliti fil-Komunità għandhom ikunu intitolati jieħdu sehem fi programmi speċifiċi mmexxija mill-Uffiċċju Federali Svizzeru għall-Istatistika, bl-istess drittijiet u obbligi kuntrattwali bħal dawk l-entitajiet stabbiliti fl-Isvizzera.

Artikolu 7

Forom oħra ta' kooperazzjoni

1. It-trasferiment tat-teknoloġija fil-qasam ta’ l-istatistika bejn l-Uffiċju Federali Svizzeru għall-Istatistika u l-Eurostat jista’ jseħħ bi ftehim reċiproku.

2. Il-Partijiet Kontraenti jistgħu jibdlu bejniethom kull xorta ta’ informazzjoni fil-qasam ta’ l-istatistika.

3. Is-servizzi ta’ l-istatistika tal-Partijiet Kontraenti jistgħu jibdlu l-uffiċjali bejniethom. Is-servizzi ta’ l-istatistika ta’ l-Istati Membri tal-Komunità jistgħu wkoll jibdlu uffiċjali ma’ l-Isvizzera. Il-kondizzjonijiet li taħthom jistgħu jsiru dawn l-iskambji għandhom jiġu miftehmin bejn is-servizzi ta' l-istatistika involuti.

Artikolu 8

Dispożizzjonijiet Finanzjarji

1. Sabiex tkopri l-ispejjeż kollha tas-sehem tagħha, l-Isvizzera għandha tagħti kontribut finanzjarju lill-Programm ta' Statistika tal-Komunità fuq bażi annwali minn meta dan il-Ftehim jidħol fis-seħħ.

2. Ir-regoli li jirregolaw il-kontribuzzjoni finanzjarja ta’ l-Isvizzera huma minżżlin fl-Anness B.

Artikolu 9

Non-diskriminazzjoni

Fil-kamp ta’ applikazzjoni ta’ dan il-Ftehim, u bla ħsara lil ebda dispożizzjoni speċjali li jista’ jkun fih, kull diskriminazzjoni fuq bażi ta’ nazzjonalità għandha tkun ipprojbita.

Artikolu 10

It-twettiq ta’ l-obbligi

Il-Partijiet Kontraenti għandhom jieħdu l-miżuri xierqa, kemm ġenerali kif ukoll partikolari, biex jiżguraw it-twettiq ta' l-obbligi li joħorġu minn dan il-Ftehim u m’għandhomx jieħdu miżuri li jistgħu jipperikolaw it-twettiq ta’ l-għanijiet ta’ dan il-Ftehim.

Artikolu 11

L-Annessi

L-Annessi għandhom jifformaw parti integrali minn dan il-Ftehim.

Artikolu 12

Applikazzjoni territorjali

Dan il-Ftehim għandu japplika, min-naħa waħda, għat-territorji li fihom huwa applikat it-Trattat li jistabbilixxi l-Komunità Ewropea u fil-kondizzjonijiet stabbiliti f’dak it-Trattat u, min-naħa l-oħra, għat-territorju ta' l-Isvizzera.

Artikolu 13

Dħul fis-seħħ u tul ta' żmien

1. Dan il-Ftehim għandu jiġi rratifikat jew approvat mill-Partijiet Kontraenti skond il-proċeduri tagħhom stess. Għandu jidħol fis-seħħ fl-ewwel jum ta’ Jannar tas-sena ta' wara dak il-jum li fih il-Partijiet Kontarenti javżaw lil xulxin li l-proċeduri meħtieġa għal dan il-għan tlestew.

2. Dan il-Ftehim għandu jiġi konkluż għal perijodu inizjali ta’ ħames snin. Sakemm ma jiġix avżat bil-miktub li l-kuntratt għandu jispiċċa sa sitt xhur qabel jiskadi dan il-perijodu, ser jiġi kkunsidrat li dan il-Ftehim huwa mġedded indefinittivament.

3. Kull Parti Kontraenti tista’ twaqqaf dan il-Ftehim permezz ta’ avviż bil-miktub lill-Parti Kontraenti l-oħra. Dan il-Ftehim ma jibqax fis-seħħ sitt xhur wara d-data ta' din in-notifika.

Artikolu 14

Testi Awtentiċi

1. Dan il-Ftehim għandu jkun imfassal f’żewġ kopji biċ-Ċek, bid-Daniż, bl-Olandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Pollakk, bil-Portugiż, bis-Slovakk, bis-Sloven, bl-Ispanjol u bl-Isvediż, b’kull wieħed minn dawn it-testi ugwalment awtentiku.

2. Il-verżjoni bil-lingwa Maltija ta' dan il-Protokoll għandha tiġi awtentikata mill-Partijiet Kontraenti abbażi ta' l-Iskambju ta' Ittri. Din ukoll għandha tkunu awtentika, bl-istess mod bħal-lingwi msemmija fil-paragrafu 1.

B'XIEHDA TA' DAN, il-Plenipotenzjarji sottoskritti hawnhekk għamlu l-firem tagħhom.

Hecho en Luxemburgo, el veintiséis de octubre de dos mil cuatro.

V Lucemburku dne dvacátého šestého října dva tisíce čtyři.

Udfærdiget i Luxembourg den seksogtyvende oktober to tusind og fire.

Geschehen zu Luxemburg am sechsundzwanzigsten Oktober zweitausendundvier.

Kahe tuhande neljanda aasta oktoobrikuu kahekümne kuuendal päeval Luxembourgis.

'Εγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.

Done at Luxembourg on the twenty-sixth day of October in the year two thousand and four.

Fait à Luxembourg, le vingt-six octobre deux mille quatre.

Fatto a Lussemburgo, addì ventisei ottobre duemilaquattro.

Luksemburgā, divi tūkstoši ceturtā gada divdesmit sestajā oktobrī.

Priimta du tūkstančiai ketvirtų metų spalio dvidešimt šeštą dieną Liuksemburge.

Kelt Luxembourgban, a kettőezer-negyedik év október havának huszonhatodik napján.

Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.

Gedaan te Luxemburg, de zesentwintigste oktober tweeduizendvier.

Sporządzono w Luksemburgu, dnia dwudziestego szóstego października roku dwa tysiące czwartego.

Feito no Luxemburgo, em vinte e seis de Outubro de dois mil e quatro.

V Luxemburgu dvadsiateho šiesteho októbra dvetisícštyri.

V Luxembourgu, dne šestindvajsetega oktobra leta dva tisoč štiri

Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.

Som skedde i Luxemburg den tjugosjätte oktober tjugohundrafyra.

Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo za Evropsko skupnost Euroopan yhteisön puolesta På Europeiska gemenskapens vägnar